wickkiey/tamil-wikipedia-chunked huggingface dataset:
# அல்தாப் அகமது வானி

**அல்தாப் அகமது வானி** (*Altaf Ahmad Wani*) இந்தியாவைச் சேர்ந்த ஓர் அரசியல்வாதியாவார். அல்தாப் குலூ என்ற பெயராலும் இவர் அறியப்படுகிறார். சம்மு காசுமீர் மாநிலத்தின் பகல்காம் தொகுதியை பிரதிநிதித்துவப்படுத்தும் இவர் சம்மு மற்றும் காசுமீர் சட்டமன்றத்தில் ஓர் உறுப்பினராக உள்ளார்.  
குலாம் ரசூல் வானியின் ஒரே மகனான அல்தாப் பொறியாளராக இருந்து பின்னர் அரசியல்வாதியாக மாறினார். கல்வி வளர்ச்சிக்கான உள்ளுணர்வைக் கொண்ட ஒரு தொழிலதிபராக மக்களால் அறியப்பட்டார். தெற்கு காசுமீரின் அனந்த்நாக்கில் தில்லி பொதுப் பள்ளி என்ற பெயரில் ஒரு தனியார் பள்ளியைத் திறந்து தனது வாழ்க்கையைத் தொடங்கினார். 2008 ஆம் ஆண்டில் அரசியல் வாழ்க்கையையும் தொடங்கினார். இதே ஆண்டில் சம்மு & காசுமீர் தேசிய மாநாட்டு சார்பாக தனது முதல் சட்டமன்றத் தேர்தலில் போட்டியிட்டு தோல்வியடைந்தார். பின்னர் 2009 ஆம் ஆண்டில் சட்ட மேலவை உறுப்பினராக பரிந்துரைக்கப்பட்டார்.  
1972 ஆம் ஆண்டில் இசுலாமாபாத்தின் ஐசுமுகாம் பகுதியில் ஓர் உயர் நடுத்தர வணிகக் குடும்பத்தில் பிறந்த இவர், குறுகிய காலத்தில் சம்மு காசுமீர் தேசிய கட்சிக்குள் பிரபலமானார். அல்தாப் அகமது வானி கட்சியின் உயர்மட்ட அதிகாரிகளின் நல்ல புத்தகங்களில் இருப்பதாகவும், கட்சியில் பல தசாப்தங்களாக பதவியில் இருக்கும் மற்ற கட்சி உறுப்பினர்களுக்கு இல்லாத ஆதரவை இவர் அனுபவிப்பதாகவும் காங்கிரசு கட்சி வட்டாரங்கள் கூறுகையில் தெரிவித்தனர். 2014 ஆம் ஆண்டில் சம்மு மற்றும் காசுமீர் சட்டப் பேரவைத் தொகுதியான பகல்காம் தொகுதிக்கு தேர்ந்தெடுக்கப்பட்டார்.
# மக்பூல் செர்வாணி

**மக்பூல் செர்வாணி** (*Maqbool Sherwani*) இந்தியாவைச் சேர்ந்த ஓர் அரசியல்வாதியாவார். சம்மு காசுமீர் மாநிலத்தின் தேசிய மாநாட்டு கட்சியின் உறுப்பினராக இருந்தார். 1947 ஆம் ஆண்டு அக்டோபர் மாதத்தில் காசுமீரின் பாரமுல்லாவில் பாக்கித்தானிலிருந்து பசுதூன் பழங்குடியினரின் படையெடுப்பை தாமதப்படுத்தினார் இந்த முறையில், சிறீநகரில் சேருதல் ஏற்றுக்கொள்ளப்பட்டவுடன் தரையிறங்கிய இந்திய இராணுவத்தின் சீக்கியப் படைப்பிரிவு துருப்புக்களுக்கு நேரத்தை வாங்குவதில் அவர் முக்கியப் பங்கு வகித்தார்.
# மக்பூல் செர்வாணி

## சிறப்புகள்

மக்பூல் செர்வாணி நினைவாக, மக்பூல் செர்வாணி அரங்கம் என்ற பெயரில் ஓரு கலையரங்கம் அமைக்கப்பட்டுள்ளது. பாரமுல்லாவில் உள்ள முகமது மக்பூல் செர்வாணி நினைவிடத்தில், காசுமீரிகள் மற்றும் அரசு அதிகாரிகள் அஞ்சலி செலுத்துகின்றனர். சம்மு மற்றும் காசுமீர் காலாட்படையின் தியாகத் தூண் நினைவுச்சின்னம் மக்பூல் செர்வாணியின் பெயரையும் கொண்டுள்ளது. எழுத்தாளர் முல்க் ராச் ஆனந்த் தனது நாவலான ஒரு கதாநாயகனின் மரணம் என்ற நாவலில் மக்பூல் செர்வாணியின் கதையை எழுதினார். ஆனந்தின் நாவல் இந்திய தொலைக்காட்சி நிகழ்ச்சியான மக்பூல் கி வாப்சியாக மாற்றப்பட்டது. இது 2011 ஆம் ஆண்டில் டிடி காசிர் தொலைக்காட்சியில் ஒளிபரப்பப்பட்டது.
# புரோதோம் அலோ

2018 ஆம் ஆண்டின் காந்தர் எம்ஆர்பி என்ற தேசிய ஊடக நிறுவனத்தால் நடத்தப்பட்டக் கருத்துக் கணிப்பின்படி புரோதோம் அலோ இணையத்தில் தினசரி 6.6 மில்லியனுக்கும் அதிகமான வாசகர்களைக் கொண்டுள்ளது. வலை போக்குவரத்து தரவை வழங்கும் அலெக்சா இணையம் என்ற அமெரிக்க பகுப்பாய்வு நிறுவனத்தின் தரவுகளின்படி புரோதோம் அலோ இணைய உலகில் அதிகம் பார்வையிடப்பட்ட வங்காள வலைத்தளம் ஆகும்.
# புரோதோம் அலோ

## வரலாறு

புரோதோம் அலோ, 4 நவம்பர் 1998 இல் நிறுவப்பட்டது. ஆரம்பத்தில் 42,000 பிரதிகள் விற்பனை என்ற அளவிலிருந்து அரை மில்லியன் பிரதிகள் விற்பனை அளவை எட்டியது. அமிலத் தாக்குதல்கள் மற்றும் பெண்களுக்கு எதிரான வன்முறைகள் மற்றும் அமிலம் விற்பனைக்கு எதிரான கடுமையான சட்டங்களுக்கு அழுத்தம் கொடுப்பதன் மூலம் நாளிதழ் தன்னை வேறுபடுத்திக் கொண்டது.
டாக்கா, சிட்டகொங் மற்றும் போக்ராவில் அமைந்துள்ள பத்திரிகை அலுவலகங்களிலிருந்து, ஒவ்வொரு நாளும் சுமார் 5,00,000 பிரதிகள் (மார்ச் 2014 வரை) விநியோகிக்கப்படுகின்றன.
# புரோதோம் அலோ

## தொகுப்பாளர்கள்

மதியூர் ரகுமான் ]]
1998 இல் மதியூர் ரகுமான் புரோதோம் அலோவின் தலைமை ஆசிரியரானார். அவர் 2005 இல் பத்திரிகை, இலக்கியம் மற்றும் ஆக்கப்பூர்வமான தொடர்பு கலைகள் பிரிவில் ராமன் மக்சேசே விருதைப் பெற்றவர்.
# புரோதோம் அலோ

## கணித ஒலிம்பியாட்

வங்காளதேசத்தில் கணிதத்தை பிரபலப்படுத்த 2003 இல் வங்காளதேசத்தில் முதல் முறையாக கணித ஒலிம்பியாட் போட்டியை ஏற்பாடு செய்தது. இது வங்காளதேச கணித ஒலிம்பியாட்டின் முக்கிய ஆதரவாளாராகவும் மற்றும் முக்கிய அமைப்பாளர்களில் ஒன்றாகவும் இருந்தது.
# புரோதோம் அலோ

## அங்கீகாரம்

புரோதோம் அலோ, அமில வன்முறை, போதைப்பொருள், எயிட்சு மற்றும் மத பயங்கரவாதத்திற்கு எதிரான பிரச்சாரத்தை மேற்கொண்டு வருகிறது. இந்த போராட்டத்தில் பத்திரிக்கையின் ஆசிரியர் மதியூர் ரகுமானின் பங்களிப்பிற்காக, பிலிப்பைன்சை தளமாகக் கொண்ட ரமோன் மக்சேசே விருது அறக்கட்டளை, 'சமூகம் மற்றும் கலாச்சாரத்தில் நேர்மறையான மாற்றங்களுக்கு வழிகாட்டும் சக்தி' என்று வர்ணித்துள்ளது, மேலும் 2005 இல் அவருக்கு மகசேசே விருது வழங்கி கௌரவித்தது. இந்த விருது 'ஆசியாவின் நோபல் பரிசு' எனக் கருதப்படுகிறது. அமில வீச்சால் பாதிக்கப்பட்ட பெண்கள், போதைப்பொருள் எதிர்ப்பு பிரச்சாரங்கள் மற்றும் துன்புறுத்தப்பட்ட பத்திரிகையாளர்களுக்கு உதவுவதற்கும் ஆதரவளிப்பதற்கும் புரோதோம் அலோ அறக்கட்டளை என்ற ஒன்றை நிறுவி மூன்றுக்கும் சமமான விகிதத்தில் பரிசுத் தொகையை ரகுமான் வழகுகிறார்.
# புரோதோம் அலோ

## விமர்சனம்

புரோதோம் அலோ' அதன் தாராளமய அணுகுமுறைக்காக அடிக்கடி விமர்சிக்கப்படுகிறது. அரிபுர் ரகுமானின் மதம் தொடர்பான கருத்தோவியம் வெளியிடப்பட்டவுடன் செய்தித்தாளுக்கு எதிராக எதிர்ப்புகளை ஏற்படுத்தியது. அதைத்தொடர்ந்து அதற்கு அரசு தடை விதித்தது. பத்திரிக்கையின் ஆசிரியர் கருத்தோவியம் வெளியிட்டதற்கு வருத்தம் தெரிவித்து மன்னிப்புக் கேட்டுக் கொண்டார். கருத்தொவியக் கலைஞர் ஆல்பின் ஆறு மாதங்கள் மற்றும் இரண்டு நாட்கள் சிறையில் அடைக்கப்பட்டார், அவர் 18 செப்டம்பர் 2007 கைது செய்யப்பட்டு 20 மார்ச் 2008 அன்று விடுவிக்கப்பட்டார்.
# புரோஃபெட் சாங் (நூல்)

**புரோஃபெட் சாங்** (*Prophet Song*)என்பது 2023 ஆம் ஆண்டு வெளியான ஐரிஷ் எழுத்தாளர் பால் லிஞ்ச் எழுதிய டிஸ்டோபியன் புதினம் ஆகும். இது ஒன்வேர்ல்டு பதிப்பகத்தால் வெளியிடப்பட்டது. அயர்லாந்து குடியரசு சர்வாதிகாரத்திற்குள் நழுவும்போது தனது குடும்பத்தை காப்பாற்ற முயற்சிக்கும் நான்கு குழந்தைகளுக்கு தாயான எலிஷ் ஸ்டாக் உட்பட ஸ்டாக் குடும்பத்தின் போராட்டங்களை இந்த புதினம் சித்தரிக்கிறது. கதையானது வழக்கத்திற்கு மாறான முறையில் கூறப்பட்டுள்ளது. இந்த புதினத்தில் பத்தி இடைவெளிகள் இல்லை. புத்தகம் 2023 புக்கர் பரிசை வென்றது.
# புரோஃபெட் சாங் (நூல்)

## பின்னணி

இந்தப் புத்தகத்தை எழுதுவதற்கான முக்கிய உத்வேகங்களில் ஒன்று சிரிய உள்நாட்டுப் போர் மற்றும் அகதிகள் நெருக்கடி மற்றும் மேற்கு நாடுகளின் அகதிகளின் அவலநிலை பற்றிய அக்கறையின்மை என்று லிஞ்ச் கூறியுள்ளார். லிஞ்ச் தனது முதல் டிஸ்டோபியன் புதினத்தை எழுதுவதற்கான உத்வேகமாக ஜெர்மன் எழுத்தாளர் ஹேர்மன் ஹேசேயின் பணியை மேற்கோள் காட்டியுள்ளார்.
# புரோஃபெட் சாங் (நூல்)

## சுருக்கம்

எதிர்கால அயர்லாந்து குடியரசில், ஆசிரியர் சங்க வேலைநிறுத்தத்தை அடுத்து, வலதுசாரி தேசியக் கூட்டணி கட்சி அரசாங்கத்தின் கட்டுப்பாட்டைக் கைப்பற்றியது. தேசியக் கூட்டமைப்பு ஐரிஷ் தேசிய காவல்துறைக்கும் ( கார்டா சியோச்சனா ) நீதித்துறைக்கும் தொலைநோக்கு அதிகாரங்களை வழங்குகிறது. ஆட்சியானது கார்டா தேசிய சேவைகள் பணியகம் என்ற புதிய இரகசிய பொலிஸ் படையையும் நிறுவுகிறது. புதிய அரசாங்கம் குடிமை உரிமைகளை விரைவாக நீக்கம் செய்கிறது; அமைதியான போராட்டங்கள் உடைக்கப்படுகின்றன, மேலும் ஐரிஷ் குடிமக்கள் காரணமின்றி கைது செய்யப்பட்டு சித்திரவதை செய்யப்படுகின்றனர்.  
ஒரு ஆசிரியரும் தொழிற்சங்கத் தலைவருமான லாரி இசுடாக்கு, பேரணியில் கலந்துகொண்டபோது எந்தக் குற்றச்சாட்டும் இல்லாமல் கைது செய்யப்பட்டு தடுத்து வைக்கப்பட்டார். அறிவியலாளரான அவரது மனைவி எலிஷ், அவர்களின் நான்கு குழந்தைகளையும், டிமென்ஷியா நோயால் பாதிக்கப்பட்ட அவரது தந்தையையும் கவனித்துக்கொள்கிறார். எலிஷ் தனது கணவரின் விடுதலைக்காக மனு செய்கிறார். மாநிலம் விரைவில் உள்நாட்டுப் போரில் இறங்குகிறது, மேலும் எதிர்ப்பின் ஒரு பகுதியாக சந்தேகிக்கப்படும் ஐரிஷ் குடிமக்கள் கைது செய்யப்படுகிறார்கள் அல்லது கொல்லப்படுகிறார்கள். உள்நாட்டுப் போரின் போது எலிஷ் தனது குடும்பத்தை ஒன்றாக வைத்திருக்கப் போராடுகிறார்; அவர் தனது குடும்பத்துடன் நாட்டை விட்டு வெளியேற நினைக்கிறார், முடிந்தால் கனடாவில் உள்ள தனது சகோதரி ஐனுடன் சேரலாம் என்றும் நினைக்கிறார்.
# புரோஃபெட் சாங் (நூல்)

## சுருக்கம்

### புக்கர் பரிசு

இந்த புதினம் 2023 புக்கர் பரிசை வென்றது, நடுவர் குழுவின் தலைவரான எசி எடுக்யன், இந்தப் படைப்பு "வலிமையையும் துணிச்சலையும் உண்டாககும் தன்மை கொண்ட உணர்ச்சிகரமான கதைசொல்லலின் வெற்றி" என்று கூறியுள்ளார். புதினத்தில் போர் மற்றும் அதைத் தொடர்ந்து வந்த புலம்பெயர்ந்தோர் நெருக்கடியின் சித்தரிப்பு குறித்து, எடுக்யன் கூறும் போது "நமது தற்போதைய தருணத்தின் சமூக மற்றும் அரசியல் கவலைகளைப் படம்பிடிக்கிறது" என்று கூறியுள்ளார். புக்கர் பரிசை வென்ற ஆறாவது ஐரிஷ் எழுத்தாளர் லிஞ்ச் ஆவார்.
# அச்யுத் சரண் சௌத்ரி

**அச்யுத் சரண் சௌத்ரி** (*Achyut Charan Choudhury*) ( 5 பிப்ரவரி 1866 - 25 செப்டம்பர் 1953) ஓர் வங்காளி எழுத்தாளரும் மற்றும் வரலாற்றாசிரியருமாவார். வைணவ இந்து மதத்தைப் பற்றி இவர் பல புத்தகங்களை எழுதியிருந்தாலும், சில்ஹெட் பிராந்தியத்தின் வரலாறு, *சிறீகட்டர் இடிபிரிட்டா* பற்றிய இவரது பணிக்காக மிகவும் பிரபலமானவர்.
# அச்யுத் சரண் சௌத்ரி

## வாழ்க்கை

கரீம்கஞ்சில் உள்ள மொய்னா கிராமத்தில் (அப்போது சில்ஹெட் மாவட்டத்தின் ஒரு பகுதி) ஆதித்ய சரண் சௌத்ரி மற்றும் அவரது மனைவி கோட்டிமோனி ஆகியோரின் மகனாகப் பிறந்தார். இவரது தந்தை ஜாபர்கரின் ஜமீந்தார்களின் வழித்தோன்றல் ஆவார்.  
இவர் தனது ஆரம்பக் கல்வியைப் பெற்றபோதே இலக்கியம் மற்றும் வைணவக் கோட்பாட்டில் சிறப்பு கவனம் செலுத்தி வரலாறு மற்றும் மதத்தையும் கற்றுக்கொண்டார். பிற்காலத்தில், புரி, பிருந்தாவனம் மற்றும் தகடக்கின் போன்ற புனிதத் தலங்களுக்கு புனித யாத்திரைகள் செய்தபோது குறிப்பிட்ட முக்கியத்துவத்தைப் பெற்றார். கடைசியாக தன் சொந்தச் செலவில் கோயில் ஒன்றையும் நிறுவினார்.  
1897 ஆம் ஆண்டில், இவர் சில்ஹெட்டில் உள்ள கிரீஷ் நடுநிலை ஆங்கிலப் பள்ளியில் ஆசிரியராக தனது வாழ்க்கையைத் தொடங்கினார், பின்னர் பதர்கண்டியில் உள்ள நிலப்பரப்பின் பொருளாளராக நியமிக்கப்பட்டார். 1897 ஆம் ஆண்டில், சௌத்ரி *சிறீகட்டர் தர்புன்* என்ற மாதாந்திர செய்தித்தாளை நிறுவினார். இருப்பினும் இது இரண்டு ஆண்டுகளுக்குப் பிறகு வெளியீடு நிறுத்தப்பட்டது.
# அச்யுத் சரண் சௌத்ரி

## இலக்கியப்பணி

ஒரு தசாப்தத்திற்குப் பிறகு, இவர் தனது மகத்தான படைப்பைத் தொடங்கினார். இது சில்ஹெட்டின் வரலாற்றில் *சிறீகட்டர் இடிபிரிட்டா* என்று அழைக்கப்பட்டது. உரை இரண்டு தொகுதிகளாக வெளியிடப்பட்டது. முதல் தொகுதி, 1910 இல் வெளியிடப்பட்டது, பிராந்தியத்தின் வளர்ச்சியை விவரிக்கும் முன் அதன் ஆரம்ப அத்தியாயங்களை சில்ஹெட்டின் புவியியல் மீது கவனம் செலுத்தியது. ஆறு ஆண்டுகளுக்குப் பிறகு வெளியிடப்பட்ட இரண்டாவது தொகுதியிலும் இது தொடர்ந்தது, இதில் முக்கிய சில்ஹெட்டி குடும்பங்களின் வம்சாவளிகளும், குறிப்பிடத்தக்க நபர்களின் நூற்றுக்கும் மேற்பட்ட சிறு வாழ்க்கை வரலாறுகளும் அடங்கும். சமகால வரலாற்றாசிரியர் ஜதுநாத் சர்க்கார் பிராந்திய வரலாற்றை விவரிப்பதில் அதன் "சிறந்த நுட்பத்தை" பாராட்டியதன் மூலம், இந்த படைப்பு வெளியிடப்பட்ட நேரத்தில் பரவலாகப் பாராட்டப்பட்டது. *சிறீகட்டர் இடிபிரிட்டா* இன்றுவரை அனைவராலும் பாராட்டப்பட்ட மற்றும் பிரபலமான படைப்பாக உள்ளது.  
வரலாறு மற்றும் மதம் தொடர்பான மூவாயிரம் புத்தகங்கள் மற்றும் கையெழுத்துப் பிரதிகளைக் கொண்ட விரிவான தனிப்பட்ட நூலகத்தை சௌத்ரி பராமரித்து வந்தார். இவர் வைணவ இறையியலைப் பற்றிய தொடர் புத்தகங்களையும் எழுதினார். மத நம்பிக்கையின் மீதான இவரது செயல்களால் உள்ளூர் மக்கள் இவரை ஒரு குருவாகக் கருதினர். இவர் 25 செப்டம்பர் 1953 அன்று தனது எண்பத்தேழு வயதில் இறந்தார்.
# ஆவனூர் ஸ்ரீகண்டேசுவரம் மகாதேவர் கோயில்

**ஆவனூர் அருள்மிகு கண்டேசுவரம் மகாதேவர் கோயில்** கேரள மாநிலம் திருச்சூர் மாவட்டம் ஆவனூரில் அமைந்துள்ளது.  
இக்கோயிலின் மூலவர் சிவன் ஆவார். கேரளாவில் உள்ள 108 சிவன் கோயில்களில் ஒன்றான இக்கோயில் பரசுராம முனிவரால் சிவனுக்காக அமைக்கப்பட்டதாக நம்பப்படுகிறது.
# ஆவனூர் ஸ்ரீகண்டேசுவரம் மகாதேவர் கோயில்

## மேலும் பார்க்கவும்

- 108 சிவன் கோவில்கள்
- கேரளாவின் கோவில்கள்
# மணியூர் மகாதேவர் கோயில்

**மணியூர் மகாதேவர் கோயில்** கேரளாவில் கோழிக்கோடு மாவட்டத்தில்வடகரா - மணியூர் சாலையில் மணியூர் என்னுமிடத்தில் அமைந்துள்ளது. இக்கோயிலின் மூலவர் சிவன் ஆவார்.  
சிவனின் சிற்பம் இங்கு ருத்ராட்சத்தால் உள்ளது. இது மேற்கு நோக்கி உள்ளது. கேரளாவில் உள்ள 108 சிவன் கோவில்களில் ஒன்றான இக்கோயில் பரசுராம முனிவரால் சிவனுக்காக அமைக்கப்பட்டதாக நம்பப்படுகிறது.
# மணியூர் மகாதேவர் கோயில்

## இடம்

திரூர் ரயில் நிலையத்தில் இறங்கி, மலப்புரம்-மஞ்சிரி வழியாக பேருந்தில் ஏறி, அனக்காயத்தில் இறங்கி கோயிலை அடையலாம். பிறகு பெரிந்தல்மன்னாவு செல்லும் பேருந்தில் மங்கடம் என்ற இடத்தில் இறங்கி கோயிலுக்குச் செல்லலாம்.
# மணியூர் மகாதேவர் கோயில்

## மேலும் பார்க்கவும்

- 108 சிவன் கோவில்கள்
- கேரளாவின் கோவில்கள்
# சீனப் பெருஞ்சூரியத் தொலைநோக்கி

**சீனப் பெருஞ்சூரியத் தொலைநோக்கி** (*Chinese Giant Solar Telescope*) (CGST) என்பது சீனாவில் முன்மொழியப்பட்ட சூரியத் தொலைநோக்கி ஆகும். CGST ஒரு அகச்சிவப்பு மற்றும் ஒளியியல் சூரிய தொலைநோக்கியாக இருக்கும். அதன் வெளிசார்ந்த பிரிதிறன் 8 மீ விட்டம் கொண்ட தொலைநோக்கிக்கு சமம், மேலும் ஒளந்திரட்டும் திறன் 5 மீ விட்டம் கொண்ட தொலைநோக்கிக்கு சமம். சூரிய திசையன் காந்தப்புலத்தின் துல்லியமான அளவீட்டை உயர் வெளிசார்ந்த பிரிதிறனுடன் பெறுவதேஈதன் முதன்மை அறிவியல் குறிக்கோள். இத்திட்டத்துக்கு 90 மில்லியன் அமெரிக்க டாலர்கள் செலவாகும் என எதிர்பார்க்கப்படுகிறது.
# பெர்மி பொலிவு

**பெர்மி பொலிவு** (**Fermi glow)** புற ஊதா ஒளிரும் துகள்களைக் கொண்டுள்ளது. இதில் பெரும்பாலும் ஐதரசன், சூரிய குடும்பத்தின் வில் அதிர்ச்சியிலிருந்து உருவாகிய நீரகமே அமைகிறது. இது விண்மீன்கள், சூரியனில் இருந்து வரும் ஒளி எல்லியக்கடப்பு, விண்மீன் ஊடகத்திற்கு இடையே உள்ள பகுதிக்குள் நுழையும் போது உருவாகிறது இது மேலும் ஃபெர்மி முடுக்கத்திற்கு உட்படுகிறது,து உடுக்கண பெயர்வுநிலைப் பகுதியைச் சுற்றி பல முறை குதித்துவூடுக்கனவெளி இடையே உள்ள அணுக்களுடன் மோதுவதன் மூலம் ஆற்றலைப் பெறுகிறது. *வாயேஜர் 1,*  
2012 இல், உடுக்கண எல்லை தேட்டச் செயற்கைக்கோள், *வாயேஜர் 1,,* *2* கலங்கள் ஆகியவற்றிலிருந்து திரட்டிய தரவுகள், சூரியன் அதன் தற்போதைய விண்மீன் சூழலில் ஒரு வில் அதிர்ச்சியை ஏற்படுத்தும் அளவுக்கு வேகமாக நகரவில்லை என்பதைக் குறிக்கின்றன.
# கிரிகோர் சூரியத் தொலைநோக்கி

**கிரிகோர்** என்பது ஒரு சூரிய தொலைநோக்கி ஆகும். இது 1.5 மீ முதன்மைக் கண்ணாடியுடன் பொருத்தப்பட்டுள்ளது, இது கேனரி தீவுகளில் உள்ள டெனெரிஃப்பில் உள்ள தைதே ஆய்வகத்தில் 2,390 மீ உயரத்தில் அமைந்துள்ளது. இது பழைய கிரிகோரி கிளவுதே தொலைநோக்கியை மாற்றுகிறது. 2012, மே 21, அன்று திறக்கப்பட்டது 2009, மார்ச்சு 12 அன்று முதல் ஒளி, 1 மீட்டர் ஓர்வுக் கண்ணாடியைப் பயன்படுத்தியது.  
பெருங்கரடி வான்காண்கம், மெக்மத்-பியர்சு சூரியத் தொலைநோக்கிக்குப் பிறகு, கிரிகோர் உலகின் மூன்றாவது பெரிய சூரிய தொலைநோக்கி ஆகும். இது சூரிய ஒளிக்கோளம், வண்ணக்கோளம் ஆகியவற்றில் புலப்படும் அகச்சிவப்பு அலைநீளங்களில் நோக்கீடுகள் செய்வதை நோக்கமாகக் கொண்டுள்ளது. கிரிகோரின் 256- செயல்படுத்தியில் வடிவம்குலைவுறும் கண்ணாடிகளும்ம் 156-துணைப்பொருள்வில்லை உள்ள சேக்-கார்ட்மன் அலைமுகப்பு உணரி கொண்ட உயர்-வரிசை தகவமைப்பு ஒளியியல் (AO) அமைப்பைக் கொண்டுள்ளது. 2014 ஆம் ஆண்டில் பன்மை எதிரிணை ஒளியியல் அமைப்பைச் செயல்படுத்துவதற்கான முயற்சிகள் நடந்து வருகின்றன.
# கிரிகோர் சூரியத் தொலைநோக்கி

## 2020 மேம்படுத்தல்

சில சரியான ஒளியியல் கொண்ட மேம்படுத்தலின் போது இரண்டு அச்சு விலகிய பரவளைய கண்ணாடிகள் சரி செய்யப்பட்டு, தொடக்கநிலை ஆசுடிகுமாட்டியம் நிலைப்படுத்தப்பட்டது.
# எல்லியக்கோளப் படப்பிடிப்பி

**எல்லியக்கோளப் படம்பிடிப்பி** (*Heliospheric imager*) என்பது ஒரு அகல்புலப் படக்கருவி ஆகும். இது சூரியனிலிருந்து நெடுந்தொலைவில் உள்ள கோள்களுக்கு இடையிலான சூரியக் காற்றைப் படம்பிடிக்க வடிவமைக்கப்பட்டுள்ளது.  
சூரியக் காற்று மின்மத்தால் ஆனது. இயனிகள் மற்றும் கட்டற்ற மின்னன்கள் இரண்டையும் கொண்டுள்ளது. மின்னன்கள், குறிப்பாக, தாம்சன் சிதறல் வழியாக சூரிய ஒளியை சிதறடிக்கின்றன, மேலும் மின்ம முகில்களைக் கட்புல ஒளியைப் பயன்படுத்தி புகைப்படம் எடுக்க முடியும். எல்லியக்கோல படம்பிடிப்பிகள் கொள்கையளவில் எளிமையானவை&nbsp;- அவை ஆழமான ஒளியியல் பேஃபிள்களுக்குள் வைக்கப்பட்டுள்ள எளிமையான கட்புல ஒளி படக்கருவிகள். இருப்பினும், சூரியக் காற்றின் கூறுகள் மிகவும் மங்கலானவை- பின்னணி விண்மீன் ஒளிப்புலமும் ஓரை ஒளியின் பொலிவையும் ஒப்பிடும்போது 0.1% அளவு மட்டுமே&nbsp;- எனவே, எல்லியக்கோளப் படம்பிடிப்பித் தரவுகள் இந்தப் பின்னணியை அகற்ற விரிவான பிந்தைய செயலாக்கம் தேவைப்படுகிறது.  
எல்லியக்கோளப் படம்பிடிப்பிகள் பொதுவாக விண்வெளியில் பறக்கவிடப்படுகின்றன, ஏனெனில் புவியின் வளிமண்டலம் இரவில் கூட குறிகையில் குறுக்கிடுகிறது. முகில்கள், விமானம், நிலவொளி, தூசி, காற்றின் ஈரப்பதம் ஆகியவற்றில் உள்ள சிறிய மாறுபாடுகளும் அதிக உயரத்தில் உள்ள காற்றுப்பொலிவும் புவிமுனைச் சுடர்வு போன்ற நிலப்பரப்பு கூறுகளும், விரும்பிய சூரியக் காற்றின் குறிகையை மறைத்துவிடும். உயர் முனைய வட்டணையில் சுற்றும் USAF செயற்கைக்கோளில் பறக்கும் சூரியப் பொருண்மை உமிழ்வு படம்பிடிப்பி (SMEI ), நாசாவின் ஆழ்வெளி இரட்டைப் பருங்காட்சி விண்கலத்தில் (SECCHI) கருவித் தொகுப்பின் பகுதியை உருவாக்கிய HI படம்பிடிப்பிகள் ஆகியவை இன்றுவரை பறக்கவிடப்பட்ட கருவிகளில் அடங்கும்.. 1970 களில் பறக்கவிட்ட இரண்டு சூரிய விண்கலங்களிலிருந்தான ஒளியளவியல் தரவுகளின் விரிவான பிந்தைய செயலாக்கத்தின் வழியாக 1980 களில் இந்தக் கருத்து முதன்முதலில் நிறுவப்பட்டது.
# ஜாயின் விதி (வானியல்)

வானவியலில், **ஜாயின் விதி** செயலில் உள்ள பகுதிகளில் சூரிய புள்ளிகளின் பரவலை விவரிக்கிறது. சூரியக் கரும்புள்ளிகள் "சாய்ந்து" இருக்கும் அளவைக் விளக்குகிறது.சூரிய நடுவரைக்கு அருகில் உள்ள முன்னணிக் கரும்புள்ளிகளின் சாய்வை விட பிற அகலாங்கில் உள்ள கரும்புள்ளிகளின் சாய்வு கூடுகிறது. சூரிய மின்னாக்கிச் செயல்பாட்டின் "ஆல்ஃபா விளைவு" செயல்படுவதற்கு ஜாயின் விதி நோக்கீட்டு ஆதரவை வழங்குகிறது. இவ்விதிகு ஆல்ஃபிரடு ஆரிசன் ஜாயின் பெயரிடப்பட்டது.
# இராசுதோவ் தொலைநோக்கி

**இராசுதோவ் ஆய்வகம் (*Razdow Laboratories***, Inc). ஆத்திரியாவில் பிறந்த இயற்பியலாளர் டாக்டர் அடோல்ப் இராசுதோவால் (1908-1985) நிறுவப்பட்டது. செருமானிய இனத்தூய்மிப்பு வெளியேற்ற அகதியான அவர் ஜூலை 1946 ஆம் ஆண்டில் அமெரிக்காவிற்குக் குடிபெயர்ந்தார். 1960 ஆண்டுகளின் முற்பகுதியில், உலகெங்கிலும் உள்ள முதன்மைக் கண்காணிப்பு மையங்களில் தொடர்ச்சியான சூரிய கண்காணிப்புத் தொலைநோக்கிகளை உருவாக்குவதற்கும் பயன்படுத்துவதற்கும் நாசாவால்திராசுதோ ஆய்வகத்துக்கு ஒப்பந்தம் வழங்கப்பட்டது. இந்தக் கருவிகள் சூரியனை வானத்தில் தானாகக் கண்காணித்து, நீரக-ஆல்ஃபாக்கதிர் கதிர்நிரலில் சூரிய வட்டின் தொலைக்காட்சிப் படங்களைப் பதிவுசெய்து அனுப்பும். நாசா விண்வெளி வீரர்கள், விரைவில் புவியைச் சுற்றியுள்ள விண்வெளியில் பயணிக்கவுள்ளனர். இவர்கள்சூரிய சுடருமிழ்வுகளுடன் தொடர்புடைய கதிர்வீச்சு புயல்களால் பாதிக்கப்படலாம், மேலும் இந்த தொலைநோக்கிகள் சூரியக் கரும்புள்ளிச் செயல்பாட்டை 24 மணி நேர கண்காணிப்பைச் செய்ய அமைக்கப்பட்டன. இவற்றில் சில தொலைநோக்கிகள் இன்னும் செயல்பாட்டில் உள்ளன.
# மனித இனப்பெருக்க அமைப்பு

**மனித இனப்பெருக்க அமைப்பு** என்பது விந்தணுக்களை உற்பத்தி செய்து வைப்பதற்குச் செயல்படும் ஆண் இனப்பெருக்க அமைப்பையும் மற்றும் பெண் இனப்பெருக்க அமைப்பு முட்டை செல்களை உற்பத்தி செய்வதற்கும், பிறக்கும் வரை கருவைப் பாதுகாத்து வளர்ப்பதற்கும் செயல்படுகிறது. மனிதர்களுக்கு அதிக அளவிலான பாலின வேறுபாடு உள்ளது. கிட்டத்தட்ட ஒவ்வொரு இனப்பெருக்க உறுப்பிலும் உள்ள வேறுபாடுகளுக்கு மேலதிகமாக, வழக்கமான இரண்டாம் நிலை பாலின பண்புகளிலும் ஏராளமான வேறுபாடுகள் உள்ளன.  
மனித இனப்பெருக்கம் பொதுவாக உடலுறவு செயல்முறை மூலம் கருத்தரிப்பை உருவாக்குவதாகும். இந்த செயல்பாட்டில், ஆண் தனது விறைப்பு கொண்ட ஆண்குறியை பெண்ணின் யோனிக்குள் நுழைத்து, விந்தணுவைக் கொண்ட விந்துவை வெளியேற்றுவார். விந்தணுவின் ஒரு சிறிய பகுதி கருப்பை வாய் வழியாக கருப்பைக்குள் சென்று பின்னர் கருமுட்டையின் கருத்தரிப்பிற்காக கருப்பைக்குழாய்களில் செல்கிறது. ஒரே ஒரு விந்தணு மட்டுமே கருமுட்டையை கருத்தரிக்க தேவைப்படுகிறது. கருத்தரித்தலுக்குப் பிறகு, கருவுற்ற கருமுட்டை அல்லது கருவணு, கருப்பைக்குழாயிலிருந்து வெளியேறி கருப்பைக்குள் செல்லும். அங்கு அது கருப்பைச் சுவரில் பொருத்தப்படுகிறது. இது கர்ப்பம் என்று அழைக்கப்படுகிறது, கரு முழுமையாக வளர்ச்சியடைய சுமார் ஒன்பது மாதங்கள் எடுத்துக்கொள்கிறது. கரு ஒரு குறிப்பிட்ட கட்டத்திற்கு வளர்ந்தவுடன், குழந்தை பிறப்புடன் முடிவடைகிறது. பிரசவத்தின் போது, கருப்பையின் தசைகள் சுருங்கி, சில மணிநேரங்களில் கருப்பை வாய் விரிவடைகிறது, மேலும் குழந்தை பிறப்புறுப்பிலிருந்து வெளியேறுகிறது.
# மனித இனப்பெருக்க அமைப்பு

## கட்டமைப்பு

### பெண்

மனித பெண் இனப்பெருக்க அமைப்பு என்பது முதன்மையாக உடலின் உள்ளேயும் பெண்ணின் இடுப்புப் பகுதியைச் சுற்றியும் (Pelvic region) அமைந்துள்ள உறுப்புகளின் தொடர்ச்சியாகும். அவை இனப்பெருக்க செயல்முறைக்கு முக்கியப் பங்கு வகிக்கிறது. மனித பெண் இனப்பெருக்க அமைப்பானது மூன்று முக்கிய பகுதிகளைக் கொண்டுள்ளது: **பெண்குறி**, இது யோனி, யோனி திறப்பு, கருப்பைக்கு வழிவகுக்கிறது; இரண்டாவதாக வளரும் கருவை வைத்திருக்கும் **கருப்பை**; மற்றும் **சூலகம்**, இது பெண்ணின் கருமுட்டையை உருவாக்குகிறது.
(The Vulva) வெளிப்புற தோற்றம் 1. பெண்குறி முன்தோல் (foreskin or clitoral hood) 2. தோல் நுனி (clitoris) 3. யோனியின் சிற்றிதழ் (Labia minora) 4. யோனி (Vagina) 5. யோனியின் பெரிதழ் (Labia Majora)]]
பிறப்புறுப்பானது பெண்குறியில் வெளிப்புறத்தை சந்திக்கிறது, இதில் இதழ், பெண்குறிக் காம்பு மற்றும் சிறுநீர்வழி ஆகியவை உள்ளடங்கும். உடலுறவின் போது இந்தப் பகுதி பார்தோலின் சுரப்பிகளால் சுரக்கும் சளியால் உயவூட்டப்படுகிறது. யோனியானது கருப்பை வாய் வழியாக கருப்பையுடன் இணைக்கப்பட்டுள்ளது, அதே நேரத்தில் கருப்பை பாலோப்பியன் குழாய்கள் வழியாக கருப்பையுடன் இணைக்கப்பட்டுள்ளது. ஒவ்வொரு கருமுட்டையிலும் நூற்றுக்கணக்கான முட்டை செல்கள் அல்லது *கருமுட்டை* உள்ளன.  
தோராயமாக ஒவ்வொரு 28 நாட்களுக்கும், கபச் சுரப்பி ஒரு இயக்குநீரை வெளியிடுகிறது, இவை சில கருமுட்டைகளை உருவாக்கவும் வளர்ச்சியடையவும் தூண்டுகிறது. கருமுட்டையானது வெளியிடப்பட்டு அது பாலோப்பியன் குழாய் வழியாக கருப்பைக்குள் செல்கிறது. கருப்பைகள் உற்பத்தி செய்யும் இயக்குநீர் கருமுட்டையைப் பெற கருப்பையைத் தயார்படுத்துகின்றன. கருப்பையகம் எனப்படும் கருப்பையின் புறணி மற்றும் கருவுறாத கருமுட்டைகள் மாதவிடாய் செயல்முறையின் மூலம் ஒவ்வொரு சுழற்சியிலும் வெளியேற்றப்படுகின்றன. கருமுட்டையானது விந்தணுக்களால் கருவுற்றால், அது கருப்பையகத்தில் ஒட்டிக்கொண்டு கரு உருவாகிறது.
# மனித இனப்பெருக்க அமைப்பு

## கட்டமைப்பு

### ஆண்

ஆண் இனப்பெருக்க அமைப்பு என்பது உடலுக்கு வெளியேயும், ஆணின் இடுப்புப் பகுதியைச் சுற்றியும் அமைந்துள்ள உறுப்புகளின் தொடர் ஆகும், அவை இனப்பெருக்க செயல்முறைக்கு பங்களிக்கின்றன. ஆண் இனப்பெருக்க அமைப்பின் முதன்மையான நேரடி செயல்பாடு: கருவுறுதலுக்கு ஆண் விந்தணுவை கருமுட்டைக்கு வழங்குவதாகும்.  
ஆணின் முக்கிய இனப்பெருக்க உறுப்புகளை மூன்று வகைகளாகப் பிரிக்கலாம். முதல் வகை விந்தணுக்களை (விந்தணு) உற்பத்தி செய்து சேமித்து வைக்கிறது. இவை விரைகளில் உற்பத்தி செய்யப்படுகின்றன, அவை வெப்பநிலையை ஒழுங்குபடுத்தும் விதைப்பையில் வைக்கப்படுகின்றன; முதிர்ச்சியடையாத விந்து பின்னர் வளர்ச்சி மற்றும் சேமிப்பிற்காக விந்து நாள்திரளுக்குள் செல்கிறது. இரண்டாவது வகை விந்துதள்ளல் திரவத்தை உற்பத்தி செய்யும் சுரப்பிகள் ஆகும், இதில் சிறுநீர் குழாய் மொட்டுச் சுரப்பி, செமினல் வெசிகல்ஸ், முன்னிற்கும் சுரபி மற்றும் விந்து வெளியேற்றுக் குழாய் ஆகியவை அடங்கும். இறுதி வகையானது பெண்ணுக்குள் விந்தணுவை இணைத்து வைப்பதற்கும், படிவதற்கும் பயன்படுத்தப்படுகிறது; ஆண்குறி, சிறுநீர்க்குழாய் மற்றும் விந்து வெளியேற்றுக் குழாய் ஆகியவை இதில் அடங்கும்.  
முக்கிய இரண்டாம் நிலை பாலியல் பண்புகளில், தசை வளர்ச்சி, கட்டையான குரல், தாடி மீசை மற்றும் அந்தரங்க முடி (pubic hair), பரந்த தோள்கள் மற்றும் கழுத்துச்சங்கு (ஆதாமின் ஆப்பிள்) வளர்ச்சி ஆகியவை உள்ளடங்கும். ஆண்பால் இயக்குநீர் (Androgen) மற்றும் ஆண்மையாக்குநீர் (Testosterone) ஆண்களின் மிக முக்கியமான பாலியல் இயக்குநீர்கள் (Sexual hormones) ஆகும்.
# மனித இனப்பெருக்க அமைப்பு

## வளர்ச்சி

இனப்பெருக்க அமைப்பின் வளர்ச்சி மற்றும் சிறுநீர் அமைப்பின் வளர்ச்சி ஆகியவை மனித கருவின் வளர்ச்சியுடன் நெருக்கமாக இணைக்கப்பட்டுள்ளன. வயது வந்த பெண் மற்றும் ஆண் இடையே வேறுபாடுகள் இருந்தபோதிலும், கருவுற்ற 6 வது வாரம் கழித்தே இந்த வேறுபாடுகள் நிகழும். இனப்பெருக்க உறுப்புகளின் மூன்று முக்கிய மண்டலங்கள்: **இடைநிலைச் சிறுநீரகக் குழாய்** (Mesonephric duct or Wolffian duct), **முல்லேரியன் குழாய்கள்** (Mullerian duct) மற்றும் **பாலினச் சுரப்பிகள் அல்லது கருவகங்கள்** (Gonads). அகச்சுரப்பி ஹார்மோன்கள் இனப்பெருக்க அமைப்பின் இயல்பான வேறுபாட்டில் நன்கு அறியப்பட்ட மற்றும் முக்கியமான கட்டுப்படுத்தும் காரணியாகும்.  
இடைநிலைச் சிறுநீரகக் குழாய் (wolffian ducts) ஆண் இனப்பெருக்க அமைப்பில் விந்து நாளத்திரள் (epididymis), விந்து நாளத்திரள், விந்து வெளியேறும் குழாய் மற்றும் விந்துப்பை ஆகியவற்றை உருவாக்குகிறது, ஆனால் பெண் இனப்பெருக்க அமைப்பில் அடிப்படையில் மறைந்துவிடும். அதே சமயம், முல்லேரின் குழாயில் (Mullerian duct) இது இடைநிலைச் சிறுநீரகக் குழாய் காட்டிலும் நேர்மறையானது. இது ஆண் இனப்பெருக்க அமைப்பில் அடிப்படையில் மறைந்து பெண் அமைப்பில் கருக்குழாய்கள், கருப்பை மற்றும் யோனியை உருவாக்குகிறது. இரு பாலினத்திலும், பாலினச் சுரப்பிகள் அல்லது கருவகங்கள் (Gonads) விந்தணுக்கள் மற்றும் கருப்பைகளை உருவாக்குகின்றன; அவை ஒரே வளர்ச்சியடையாத கட்டமைப்பிலிருந்து பெறப்பட்டதால், அவை ஒரே மாதிரியான உறுப்புகளாகக் கருதப்படுகின்றன. ஆண் மற்றும் பெண் இனப்பெருக்க அமைப்புகளுக்கு இடையில் பல ஒத்த அமைப்புகளும் உள்ளன. இருப்பினும், பெண் கருக்குழாய்கள் மற்றும் ஆண் விந்து நாளத்திரள் மற்றும் விந்து நாளத்திரள் செயல்பாட்டில் ஒற்றுமை இருந்தபோதிலும், அவை ஒத்த அமைப்புகளைக் கொண்டிருக்கவில்லை, மாறாக அவை வெவ்வேறு கரு அமைப்புகளிலிருந்து எழுவதால் ஒத்த அமைப்புகளைக் கொண்டுள்ளன.
# மனித இனப்பெருக்க அமைப்பு

## இனப்பெருக்கம்

### பாலின உயிரணு உருவாக்கம்

பாலின செல் உருவாக்கம் (gametogenesis) எனப்படும் செயல்முறை மூலம் பாலினச் சுரப்பிகள் அல்லது கருவகங்கள் (Gonads) அவற்றிற்குள் உற்பத்தி செய்யப்படுகின்றன. சில வகையான கிருமி உயிரணுக்கள் ஒடுக்கற்பிரிவுக்கு உட்படும் போது, சாதாரண மடியநிலை எண்ணிக்கையான நிறப்புரிகளை (n=46) 23 நிறப்புரிகளைக் கொண்ட மடியநிலை செல்களாகப் பிரிக்கும்போது இது நிகழ்கிறது.  
ஆண்களில், இந்த செயல்முறை விந்தணு உருவாக்கம் என்று அழைக்கப்படுகிறது, மேலும் இது விந்தணுக்களின் விந்து நுண்குழல்கள் (seminiferous) குழாய்களில் பருவமடைந்த பிறகு மட்டுமே நடைபெறுகிறது. முதிர்ச்சியடையாத விந்தணுக்கள் அல்லது விந்தணுக்கள் விந்து நாள்திரளுக்கு அனுப்பப்படுகின்றன, அங்கு அவை வால் வடிவம் பெற்று இயக்கத்தை செயல்படுத்துகின்றன. விந்தணுக்களின் உற்பத்தி மற்றும் உயிர்வாழ்வதற்கு சாதாரண உடல் வெப்பநிலையை விட குறைவான வெப்பநிலையே தேவைப்படுகிறது. விதைப்பை உடல் குழிக்கு வெளியே அமைந்துள்ளதால், அது சுமார் 3°C வெப்பநிலையை சாதாரண உடல் வெப்பநிலைக்கு கீழே வழங்குகிறது.  
பெண்களில், பாலின செல் உருவாக்கம் (gametogenesis) இதை கருமுட்டை உருவாக்கம் (oogenesis) என்று அழைக்கப்படுகிறது; இது கருப்பையின் கருப்பை நுண்ணறைகளில் நிகழ்கிறது. இந்த செயல்முறை பருவமடையும் வரை முதிர்ந்த கருமுட்டையை உருவாக்காது. ஆண்களுக்கு மாறாக, அசல் டிப்ளாய்டு கிருமி உயிரணுக்கள் அல்லது முதன்மை ஓசைட்டுகள் (oocytes) ஒவ்வொன்றும் ஒரு முதிர்ந்த கருமுட்டையை மட்டுமே உருவாக்கும். பெண்களில், ஆண்களைப் போலல்லாமல், ஒரு பெண்ணில் காணப்படும் அனைத்து முதன்மை ஓசைட்டுகளும் (oocytes) பிறப்பதற்கு முன்பே உருவாக்கப்படும், மேலும் முட்டை உற்பத்தியின் இறுதி கட்டங்கள் பருவமடையும் வரை மீண்டும் தொடங்காது என்பது நீண்ட காலமாக புரிந்து கொள்ளப்படுகிறது. இருப்பினும், சமீபத்திய அறிவியல் ஆராய்ச்சி அந்தக் கருதுகோளை சவால் செய்துள்ளது. குறைந்தபட்சம் சில வகை பாலூட்டிகளில், பிறப்புக்குப் பிறகும் பெண்களில் ஓசைட்டுகள் தொடர்ந்து நிரப்பப்படுவதை இந்த புதிய ஆராய்ச்சி சுட்டிக்காட்டுகிறது.
# வில்காக்சு சூரிய நோக்கீட்டகம்

**வில்காக்சு சூரிய நோக்கீட்டகம்** *(Wilcox Solar Observatory)* (**WSO**)) என்பது கலிபோர்னியாவின் சுட்டான்போர்டில் உள்ள ஒரு சூரிய ஆய்வகம் ஆகும். இது சூரியனின் மேற்பரப்பில் உள்ள காந்த, திசைவேகப் புலத்தின் அன்றாட நோக்கீடுகளை உருவாக்க பயன்படுகிறது. இது 1975, மே மாதத்தில் சூரியனின் சராசரி காந்தப்புலத்தின் அன்றாடக் கண்காணிப்பைத் தொடங்கியது. முன்பு சுட்டான்போர்டு **சூரிய நோக்கீட்டகம்** என்று அழைக்கப்பட்டது, இது சுட்டான்போர்டு பல்கலைக்கழகத்தால் இயக்கப்படுகிறது இது சுட்டான்போர்டு பல்கலைக்கழக வளாகத்திற்கு தெற்கே தொலைவில் அமைந்துள்ளது. இது பின்னர் சூரிய இயற்பியலாளர் ஜான் எம். வில்காக்சின் பெயரிடப்பட்டது. வில்காக்சு சூரிய நோக்கீட்டகம் (WSO) வரலாற்றியலாக நாசா சூரிய இயற்பியல், தேசிய அறிவியல் அறக்கட்டளை, கடற்படை ஆராய்ச்சி அலுவலகம் ஆகியவற்றால் நிதியளிக்கப்பட்டது.  
வில்காக்சு சூரிய நோக்கீட்டகம் இலிட்ரோ கதிர்நிரல்பதிவியையும் பாப்காக்சு காந்தப்பதியையும் பயன்படுத்தி, 5259Å இரும்பு-1 கதிர்நிரல் வரியையும் 5124Å இரும்பு-1 கதிர்நிரல் வரியையும் ஒப்பிட்டு ஒளிக்கோள பார்வைக் கோட்டுக்கு அவற்றின் காந்தப்புலம் 0.04 காசுக்குள் அமைவதைக் கண்டறிந்தது.
# தன்யால் (உசைன் ஷாஹி வம்சம்)

வங்காள இளவரசர் **தன்யால்** (*Danyal*), துலால் காசி என்றும் அழைக்கப்படும் இவர், வங்காள சுல்தான் அலாவுதீன் உசைன் சாவின் மூத்த மகனாவார். இவர் தனது தந்தையின் சார்பாக உத்தியோகபூர்வ கடமைகளைச் செய்தார். 1495 ஆம் ஆண்டில், தன்யால் பீகாரில் தில்லி சுல்தானகத்துடன் சமாதான உடன்படிக்கையை ஏற்படுத்திக் கொண்டார். மேலும் வங்காள சுல்தானகத்தின் கீழ் பீகாரின் பிராந்திய ஆளுநராகப் பணியாற்றினார். 1498 இல் காமதா கைப்பற்றியதைத் தொடர்ந்து இவர் ஆளுநராக நியமிக்கப்பட்டார்
# தன்யால் (உசைன் ஷாஹி வம்சம்)

## ஆரம்ப வாழ்க்கை மற்றும் பின்னணி

தன்யால் 15 ஆம் நூற்றாண்டில் வங்காள சுல்தானகத்தில் ஒரு பிரபுத்துவ பெங்காலி முஸ்லிம் சன்னி சையத் குடும்பத்தில் பிறந்தார். 1494 இல், வங்காளத்தின் பிரதம மந்திரியான இவரது தந்தை அலாவுதீன் உசைன் சா, சுல்தான் சம்சுதீன் முசாபர் சாவை தோற்கடித்து சுல்தானகத்தின் புதிய உசைன் ஷாஹி வம்சத்தை நிறுவினார். தன்யால் உசைன் ஷாவின் மூத்த மகன் என்று கருதப்படுகிறது. இவரது பதினேழு சகோதரர்கள் மற்றும் குறைந்தது பதினொரு சகோதரிகளில், நஸ்ரத் மற்றும் மக்மூத் ஆகிய இருவரும் வங்காளத்தின் எதிர்கால சுல்தான்களாயினர்.
# தன்யால் (உசைன் ஷாஹி வம்சம்)

## இளவரசராக

வங்காள சுல்தானகத்தின் இளவரசராக, தன் தந்தையின் ஆட்சிக் காலத்தில் தன்யால் பல முக்கியப் பணிகளை மேற்கொண்டார். தில்லி சுல்தானகத்தின் ஆப்கானிய ஆட்சியாளரான சிக்கந்தர் லௌதி, 1495 இல் வங்காளத்தின் மீது ஓர் போரை வழிநடத்தினார், இதன் விளைவாக, தோற்கடிக்கப்பட்ட ஜான்பூர் சுல்தானகத்தின் உசைன் சா சர்கிக்கு தன்யாலின் தந்தை அடைக்கலம் கொடுத்தார். லௌதியின் படைகளுக்கு எதிராக வங்காளப் படைக்கு தலைமை தாங்க தன் தந்தையால் தன்யால் நியமிக்கப்பட்டார். இரு படைகளும் பர்க் என்ற இடத்தில் சந்தித்தன. போரைத் தவிர்க்க தன்யால் ஒரு ஒப்பந்தத்தை உருவாக்கினார். இதனால் வங்காளத்தின் மீது நடக்க இருந்த படையெடுப்பிலிருந்து காப்பாற்றினார். இந்த ஒப்பந்தம் பர்க் நகரத்தை இரண்டு சுல்தான்களின் அதிகாரப்பூர்வ எல்லையாக மாற்றியது.
சா நபாவின் சமாதியைக் கட்டியதற்காக தன்யால் புகழ் பெற்றார்.]]
கி.பி.1497-1498 இல், பீகாரில் உள்ள முங்கர் கோட்டையில் ஒரு பெட்டகத்தை கட்டுவதற்கு தன்யால் பொறுப்பேற்றார். இதற்கான கல்வெட்டு சா நாபா அருகிலுள்ள தர்காவின் கிழக்கு சுவரில் ( *பிர் நாஃபா* என்றும் அழைக்கப்படுகிறது) தொங்கவிடப்பட்டது . தன்யாலைப் பற்றிய உள்ளூர் கதைகளும் பரவலாக உள்ளன. இறுதியில் *தர்காவையும் தன்யால்* கட்டினார் என்று பொதுவாக கருதப்படுகிறது.  
1498 ஆம் ஆண்டில், கென் வம்சத்தின் மன்னர் நீலாம்பருக்கு எதிராக சா இசுமாயில் காசியின் தலைமையில் நடந்த காமதா போரில் பங்கேற்றார். போரில் பெற்ற வெற்றியைத் தொடர்ந்து, இவரது தந்தை இவரை புதிதாக கைப்பற்றிய பிராந்தியத்தின் ஆளுநராக நியமித்தார்.  
ஜூலை 1500இல் தியாகத் திருநாள் அன்று வங்காளத்தில் தன்யால் ஒரு சபை மசூதியைக் கட்டினார். அருப் நாராயண் தலைமையிலான அசாமிய புயான்கள் இவருக்கு எதிராக ஒரு போரை நடத்தும் வரை தன்யால் காமதாவை பல ஆண்டுகள் ஆட்சி செய்தார். இந்தப் போரில் , புயான்கள் தன்யாலையும் அவரது அதிகாரிகளையும் கைது செய்து கொன்றனர், இதனால் 1509க்கு சிறிது காலத்திற்கு முன்பு சுல்தானகத்தின் குறுகியகால ஆட்சி முடிவுக்கு வந்தது காமரூபத்தில் வங்காளத்தின் பிரதிநிதியாக தன்யாலுக்குப் பிறகு முசுந்தர் காசி பதவியேற்றார்.
# தன்யால் (உசைன் ஷாஹி வம்சம்)

## இதனையும் காண்க

- வங்காள வரலாறு
- இந்திய வரலாறு
# பி. ஜெயம்மா

## தொழில்

ஜெயம்மா நடித்த முதல் திரைப்படமானது 1931 இல் ரஃபேல் அல்கோட் இயக்கிய *இஸ் லவ் அஃபேர்* என்ற திரைப்படமாகும். படத்தைத் தயாரித்த குப்பி வீரண்ணாவுக்கு ஜோடியாக படத்தில் கதாநாயகியாக நடித்தார். பேசும்படங்கள் வருவதற்கு முன்பு ஜெயம்மா பல ஊமைப் படங்களில் நடித்துள்ளார். 1930களிலும் 1940களிலும் பிரபலமான நடிகையாக இருந்த இவர், தன் கணவருடன் இணைந்து பல படங்களில் நடித்துள்ளார். *ஸ்வர்க சீமா* (1945) என்ற தெலுங்குத் திரைப்படத்தில், கணவனால் கைவிடப்பட்ட இல்லத்தரசியான கல்யாணி என்ற பாத்திரத்தில் நடித்தார். கன்னடத் திரைப்படமான *ஹேமரெட்டி மல்லம்மா* (1946) படத்தில் இவரின் பெயர் கொண்ட பாத்திரத்தில் நடித்தார், அது இவரது கதாபாத்திரம் எதிர்கொள்ளும் துன்பங்களைக் குறிப்பதாக இருந்தது. ஜெயம்மா தனது சில படங்களில் பின்னணி பாடல்களையும் பாடியுள்ளார்.
# பி. ஜெயம்மா

## திரைப்படவியல்

| *இஸ் லவ் அஃபேர்* | ஊமைத் திரைப்படம் |  |  |
| --- | --- | --- | --- |
| *ஹரி மாயா* | ஊமைப் படம் |  |  |
| *சதாரமே* | திரௌபதி | கன்னடம் |  |
| *குல்-இ-பகவாலி* | பஞ்சாபி மொழி |  |  |
| *சுபத்ரா* | கன்னடம் |  |  |
| *ஜீவனா நாடகா* | பத்மா | கன்னடம் |  |
| *பர்த்ருஹரி* | பிங்களா | தமிழ் |  |
| *ஹேமரெட்டி மல்லம்மா* | மலையாளம் | கன்னடம் |  |
| *சுவர்க சீமா* | கல்யாணி | தெலுங்கு |  |
| *லவங்கி* | மும்தாசு மகால் | தமிழ் |  |
| *தியாகையா* | தர்மாம்பா | தெலுங்கு | குப்பி ஜெயம்மா என குறிப்பிடப்பட்டது |
| *பிரம்ம ரதம்* | தெலுங்கு |  |  |
| *நாட்டிய ராணி* | தமிழ் |  |  |
| *மங்கையர்க்கரசி* | தமிழ் |  |  |
| *ராஜ விக்கிரமா* | பிரபாவதி | தமிழ் |  |
| *மந்த்ர தண்டம்* | யோகிணி | தெலுங்கு |  |
| *குணசாகரி* | கங்கவ்வா | கன்னடம் |  |
| *குமாஸ்தா* | சீதா | தமிழ் |  |
| *கற்கோட்டை* | தமிழ் |  |  |
| *அண்ணா தங்கி* | கன்னடம் |  |  |
| *பாலராஜன கதே* | கன்னடம் |  |  |
| *மாவன மகளு* | கன்னடம் |  |  |
| *பிரேமமயி* | கன்னடம் |  |  |
| *இம்மடி புலிகேசி* | புலிகேசியின் தாய் | கன்னடம் |  |
| *அண்ணா தம்மா* | கன்னடம் |  |  |
| *பேடி பந்தவாலு* | கன்னடம் |  |  |
| *முக்தி* | சரோஜினியின் தாய் | கன்னடம் |  |
| *நன்ன தம்மா* | கன்னடம் | சிறப்புத் தோற்றம் |  |
| *சாக்ஷாத்கார* | தாயம்மா | கன்னடம் |  |
| *புனர்மிளனா* | கன்னடம் |  |  |
| *மிதுனா* | கன்னடம் | சிறப்புத் தோற்றம் |  |
| *சாவிரா மெட்டிலு* | கன்னடம் | சிறப்புத் தோற்றம்  
மரணத்திற்குப் பிந்தைய வெளியீடு | } |
# பி. ஜெயம்மா

## இசைத்தொகுப்பு தரவுத்திரட்டு

| 1942 | "சுமா மாலே" | *ஜீவனா நாடகா* |
| --- | --- | --- |
| "மீனங்கா ரூபனா" |  |  |
| 1944 | "நீரே நீரே மாறன்" | *பர்த்ருஹரி* |
| "உமையோடு" |  |  |
| 1945 | "மல்லிகார்ஜுணா பாலிசு" | *ஹேமரெட்டி மல்லம்மா* |
| "சுபதாதே கோமாதே" |  |  |
| 1945 | "சலோ சலோ சைக்கிள்" | *ஸ்வர்க சீமா* |
| "கிரஹமே கட ஸ்வர்க சீமா" |  |  |
| "ஜோ அச்சுதானந்த ஜோஜோ முகுந்தா" |  |  |
| "ராரா ராதா மனோரமணா" |  |  |
| 1946 | "நீள் கஞ்சாவிழிக்" | *லாவங்கி* |
| "ஆ ஆ பாடுவோம் எல்லோரும்" |  |  |
| "ஆஹா இன்றே பேரானந்தம்" |  |  |
| 1946 | "ஆறாகிம்பாவே" | *தியாகையா* |
| "என்னது செவிஞ்ச லேது" |  |  |
| "என்னகு மனசுக்கு ராணி" |  |  |
| "ஜோ ஜோ ஸ்ரீ ராமா" |  |  |
| "ராரே ராரே பில்லலாரா" |  |  |
| "ஸ்ரீ கல்யாண குணாத்மகா ராம்" |  |  |
| "ஸ்ரீ சீதா ராம கல்யாணம்" |  |  |
| "ஸ்ரீகரம் பைனாட்டி" |  |  |
| 1953 | "ஆதாரி ஜெகதீஸ்வரி அம்பா" | *குமாஸ்தா* |
| "தீராத வறுமையுடன்" |  |  |
# பிலிப்பீன்சு மாங்குயில்

**பிலிப்பீன்சு மாங்குயில்** (***ஓரியோலசு இசுடெர்ரீ***) அல்லது **சாம்பல்-தொண்டை மாங்குயில்** என்பது ஓரியோலிடே குடும்பத்தில் உள்ள ஒரு பறவை சிற்றினமாகும். இது பிலிப்பீன்சு நாட்டில் மட்டுமே காணப்படும் அகணிய உயிரி.  
இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும். இதன் வரம்பில் மிகவும் பொதுவானவை, ஆனால் செபு துணையினம் (*ஓ. டெ. அசிமிலிசு*) கடைசியாக 1906 இல் காணப்பட்டது, இப்போது அற்றுவிட்ட இனமாக வகைப்படுத்தப்பட்டுள்ளது.
# பிலிப்பீன்சு மாங்குயில்

## வகைப்பாட்டியல்

1877ஆம் ஆண்டில் ரிச்சர்ட் பவுட்லர் சார்ப்பி என்பவரால் முதலில் விவரிக்கப்பட்டது, பிலிப்பைபீன்சு மாங்குயில் *ஓரியோலசு* பேரினத்தைச் சேர்ந்தது. சில வகைப்பாட்டியலாளர்கள் இது கருந்தொண்டை மாங்குயிலுடன் ஒரு துணையினமாகக் கருதுகின்றனர். இந்த இரண்டு இனங்களும் இசபெலா மாங்குயிலுடன் ஒரு பெரும் சிற்றினத்தை உருவாக்கலாம்.
# பிலிப்பீன்சு மாங்குயில்

## வகைப்பாட்டியல்

### துணையினங்கள்

ஐந்து துணையினங்கள் இச்சிற்றினத்தின் கீழ் அங்கீகரிக்கப்பட்டுள்ளன:
- *ஓ.இசு. சமரென்சிசு* - <small>இசுடீயர், 1890</small> : சமர், லெய்டே, போகொல் மற்றும் கிழக்கு மிண்டனாவோ
- † **செபு கருந் தொண்டை மாங்குயில்** (*ஓ. இசு. அசிமிலிசு*) - <small>துவீடேல், 1878</small> : முதலில் ஒரு தனிச் சிற்றினமாக விவரிக்கப்பட்டது. முன்பு செபுவில் காணப்பட்டது
- *ஓ. இசு. இசுடெர்ரி* - <small>சார்ப், 1877</small>: மஸ்பேட் மற்றும் நீக்ரோசில் காணப்பட்டது
- *ஓ. இசு. பேசிலானிகசு* - <small>ஓகில்வி-கிராண்ட், 1896</small> : பசிலன் மற்றும் மேற்கு மிண்டானாவோ
- *ஓ. இசு. சினெரோஜெனிசு* - <small>பெளர்ன்சு & வொர்செசுடர், 1894</small> : சுலு தீவுக்கூட்டம்
# பிலிப்பீன்சு மாங்குயில்

## விளக்கம்

பிலிப்பீன்சு மாங்குயில் மஞ்சள்-பழுப்பு நிற பறவையாகும். இதன் உடலின் மேற்புறத்தில் முக்கியமாக மெல்லிய இறகுகள், சிவப்பு அலகு மற்றும் சிவப்பு கண்கள் உள்ளன.
# பிலிப்பீன்சு மாங்குயில்

## வாழிடம்

பிலிப்பீன்சில் மட்டுமே காணப்படும், பிலிப்பீன்சு மாங்குயில் காடு, வன விளிம்பு மற்றும் மஸ்பேட், சமர், லெய்டே, செமிராரா தீவு, நீக்ரோஸ், போஹோல், மிண்டனாவ், பசிலன் மற்றும் சுலு தீவுக்கூட்டத்தின் தாழ் நிலங்களில் காணப்படுகிறது.
# பிலிப்பீன்சு மாங்குயில்

## நடத்தை மற்றும் சூழலியல்

பிலிப்பீன்சு மாங்குயில் மற்ற மாங்குயில்களைப் போலவே, முக்கியமாகப் புல், பூக்கள் மற்றும் ஒத்த உணவைக் கொண்டிருக்கின்றன.
# கைவினை பொக்கிசம் விருது

**கைவினை பொக்கிசம் விருது** (*Kaivinai Pokkisham Award*)(வாழும் பொக்கிச கைவினைஞர்) என்பது ஒவ்வொரு ஆண்டும் மாநிலத்தில் சிறந்த மூத்த கைவினைஞர்களுக்கு வழங்கப்படும் இந்திய விருது ஆகும்.  
இந்த விருது, பஞ்சலோக சிலைகள், வெண்கல விளக்குகள் மற்றும் பொருட்கள், தஞ்சாவூர் ஓவியங்கள் மற்றும் தட்டுகள், கல் சிற்பங்கள், கலம்காரி மற்றும் பட்டிக் ஓவியங்கள், காகித மச்சி பொம்மைகள், பாய் நெசவு, மூங்கில் மற்றும் பனை பொருட்கள் செய்யும் கைவினைஞர்களுக்கு வழங்கப்படுகிறது.  
65 வயதுக்கு மேற்பட்ட பத்து கைவினைஞர்கள் ஒரு குழுவால் தேர்ந்தெடுக்கப்படுகிறார்கள். இந்த விருது ஒரு லட்சம் ரூபாய், ஒரு சவரன் தங்கப் பதக்கம் மற்றும் சான்றிதழை உள்ளடக்கியது.
# சிறந்த குழந்தை நட்சத்திரத்துக்கான தமிழ்நாடு அரசு திரைப்பட விருது

**சிறந்த குழந்தை நட்சத்திரத்துக்கான தமிழ்நாடு அரசு திரைப்பட விருது** (*Tamil Nadu State Film Award for Best Child Artist*) என்பது தமிழ்நாடு அரசு திரைப்பட விருதுகளின் ஒரு பகுதியாக, சிறந்த குழந்தை நட்சத்திரத்திற்காகத் தமிழ்நாடு அரசால் வழங்கப்படும் திரைப்பட விருது ஆகும்.
# சிறந்த குழந்தை நட்சத்திரத்துக்கான தமிழ்நாடு அரசு திரைப்பட விருது

## பட்டியல்

விருது பெற்றவர்கள் மற்றும் அவர்கள் நடித்த படங்களின் பட்டியல் இங்கே.
| 2015 | மாஸ்டர் நிஷேஷ், பேபி வைஷ்ணவி | *பசங்க 2* |  |
| --- | --- | --- | --- |
| 2013 | சதானா | *வண்ணத்துப்பூச்சி* |  |
| 2007 | - | - |  |
| 2006 | - | - |  |
| 2005 | - | - |  |
| 2004 | - | - |  |
| 2003 | என். மதன்குமார் | - |  |
| 2002 | பி. எசு. கீர்த்தனா | *கன்னத்தில் முத்தமிட்டால்* |  |
| 2001 | குறளரசன் | ஒருவன் |  |
| 1998 | மகேந்திரன் | *கும்பகோணம் கோபாலு* |  |
| 1997 | ஜெனிபர் | *நேருக்கு நேர்* |  |
| 1996 | 'அன்னி' | *அவ்வை சண்முகி* |  |
| 1995 | மகேந்திரன் | *தாய்க்குலமே தாய்க்குலமே* |  |
| 1994 | மோனிகா | *என் ஆசை மச்சான்* |  |
| 1993 | விருது வழங்கப்படவில்லை |  |  |
| 1992 | விருது வழங்கப்படவில்லை |  |  |
| 1991 | விருது வழங்கப்படவில்லை |  |  |
| 1990 | ஷாமிலி | *அஞ்சலி* |  |
| 1989 | விருது வழங்கப்படவில்லை |  |  |
| 1988 | விருது வழங்கப்படவில்லை |  |  |
| 1987 | விருது வழங்கப்படவில்லை |  |  |
| 1986 | விருது வழங்கப்படவில்லை |  |  |
| 1985 | விருது வழங்கப்படவில்லை |  |  |
| 1984 | விருது வழங்கப்படவில்லை |  |  |
| 1983 | விருது வழங்கப்படவில்லை |  |  |
| 1982 | விருது வழங்கப்படவில்லை |  |  |
| 1981 | விருது வழங்கப்படவில்லை |  |  |
| 1980 | விருது வழங்கப்படவில்லை |  |  |
| 1979 | விருது வழங்கப்படவில்லை |  |  |
| 1978 | குழந்தை சுதா | வருவான் வடிவேலன் |  |
| 1977 | குழந்தை இந்திரா | அன்பின் அலைகள் |  |
| 1976 | விருது வழங்கப்படவில்லை |  |  |
| 1975 | விருது வழங்கப்படவில்லை |  |  |
| 1974 | விருது வழங்கப்படவில்லை |  |  |
| 1973 | விருது வழங்கப்படவில்லை |  |  |
| 1972 | விருது வழங்கப்படவில்லை |  |  |
| 1971 | விருது வழங்கப்படவில்லை |  |  |
| 1970 | கிருஷ்ணகுமார் | நம்ம குழந்தைகள் |  |
| 1969 | குழந்தை ராணி | கண்ணே பாப்பா | } |
# சிறந்த குழந்தை நட்சத்திரத்துக்கான தமிழ்நாடு அரசு திரைப்பட விருது

## மேலும் பார்க்கவும்

- தமிழ் சினிமா
- இந்திய சினிமா
# வரைவு:சேகர் கிருஷ்ணசாமி

சேகர் கிருஷணசாமி தமிழ்நாடு மாநிலம் தென்காசி மாவட்டம் செங்கோட்டை வட்டம் கட்டளைக்குடியிருப்பு ஊரில் வசித்து வருபவர். பிறப்பு 2-4-1972. பெற்றோர் கிருஷ்ணசாமி - ராசாத்தி  
கல்வி: பள்ளிப்படிப்பை கட்டளைக்குடியிருப்பு நடுநிலைப் பள்ளியிலும், செங்கோட்டை எஸ்.எம்.எஸ்.எஸ். அரசு ஆண்கள் மேனி லைப் பள்ளியிலும், கல்லூரி படிப்பை திருநெல்வேலி ம.தி.தா இந்துக் கல்லூரியிலும் படித்தவர்.  
பணிகள்: சொந்த கிராமமான கட்டளைக்குடியிருப்பில் இலவச மாலைநேர தனியார் கல்விச் சாலையை நிறுவி அதன் மூலம் மக்களிடையே செல்வாக்கு பெற்றவர்.  
1996 ல் தனது 24 வயதிலேயே உள்ளாட்சி தேர்தலில் நின்று வெற்றி பெற்று செங்கோட்டை ஊராட்சி ஒன்றியத்திலுள்ள கற்குடி ஊராட்சியின் தலைவராக மாறினார். தனது கடுமையான தொண்டால் மீண்டும் 2001 உள்ளாட்சி தேர்தலில் போட்டியிட்டு கற்குடி ஊராட்சி மன்றத் தலைவராகத் தொடர்ந்தார். இவரது ஆட்சி காலத்தில் உருவாக்கப்பட்ட பல உள்கட்டமைப்புகள் கற்குடி ஊராட்சி பகுதிகளில் இன்று வரை அவரை நினைவு படுத்துகின்றன. செங்கோட்டை மேற்கு பகுதிகளுக்கு தாமிரபரணிக் கூட்டுக் குடிநீர் திட்டப் பணிகள் வரக் காரணமாக இருந்தவர்.  
இலக்கிய வானில் பெரும்பாலானவர்களால் அறியப்பட்ட நூல் விமர்சகராக தமிழ் ப்பணியாற்றி வருகிறார். சிறந்த எழுத்தாளர்வம் மிக்க இவர் எழுதும் கட்டுரைகளும் கவிதைகளும் நூல் விமர்சன கட்டுரைகளும் மிகப் பிரபலமானவையாக இணையத்தில் கிடக்கின்றன.  
தலித் வாழ்வியல், தலித் அரசியல், தலித் போராட்டங்கள், தலித் படைப்புகள், பகுத்தறிவு ஆகியன குறித்து இவர் எழுதும் இணையப் பதிவுகள் இளைஞர்களிடமும் வாசகர்களிடமும் சிறப்பான தாக்கங்களைத் தந்திருக்கின்றன. தலித் மற்றும் மக்கள் தொடர்புடைய வாழ்வியல்களை தேடி ஆய்வு செய்யும் இவர் மிகச்சிறந்த பேச்சாளரும் கூட.  
இலவசமாக வழிகாட்டல்கள் மூலம் பலநூறு இளைஞர்களை அரசு அலுவலர்களாக மாற்றி தென்காசி மாவட்டத்தில் சிறந்த கல்விச் சேவையாளராகத் திகழ்கிறார். இதற்காக பல ஊடகங்கள், தனியார் நிறுவனங்களின் பாராட்டுகளையும் விருதுகளையும் பெற்றுள்ளார்.
# முருகன் சில்லையா

**முருகன் சில்லையா** (Murugan Chillayah) என்பவர் மலேசிய நாட்டைச் சேர்ந்த இந்து மதத் தலைவராவார். குருச்சி முருகன் என்ற பெயராலும் அறியப்படுகிறார். 1978 ஆம் ஆண்டு நவம்பர் மாதம் 22 ஆம் தேதியன்று இவர் பிறந்தார். இந்திய பாரம்பரிய கலைகளின் ஆசிரியராகவும், யோகா குருவாகவும், ஆன்மீகத் தலைவராகவும் உள்ளார். 1996 ஆம் ஆண்டு, மலேசியாவின் சிறீ சுப்பிரமணியர் கோவிலில் நடைபெற்ற சிலம்பம் அரங்கேற்றமான இந்திய பாரம்பரிய கலைகளுக்கான பொது அரங்கில் அறிமுகமான நிகழ்ச்சியில் சிலம்பம் குருவாக அங்கீகரிக்கப்பட்டார். அப்போதிருந்து, இவர் பாரம்பரிய யோகா கற்பித்து வருகிறார். பிராணாயாமம், தியானம் மற்றும் ஆசனம் போன்ற கல்வி மற்றும் ஆன்மீக நடவடிக்கைகளையும் சிலம்பம், குத்துவரிசை, மற்றும் வர்மக்கலைகளையும் இக்கலை மேற்கொள்கிறது. 2014 ஆம் ஆண்டில் இமயமலையில் உள்ள ஓம்காரானந்தா ஆலயத்தில் உபநயனம் சடங்கில் குருஜி முருகன் பங்குகொண்டார். அவர் பிரம்மச்சர்யம் ஆகத் தீட்சை பெற்றார் மற்றும் துறவு சபதம் எடுத்தார். இமயமலைப் பகுதியில் பாதையை ஏற்றுக்கொள்வதற்காக சந்நியாசம் சடங்கை நடைபெற்றது. குருஜி முருகன் அவர் **சிலம்பம் ஆசியா**, **உலக சிலம்பம் சங்கம்** மற்றும் **உலக யோகா சங்கத்தின்** நிறுவனர் மற்றும் தலைவர் என்று அறியப்படுகிறார். ஐ.நா சபையின் நிலையான வளர்ச்சி இலக்குகளுடன் (UN-SDGS) திட்டங்களுடன் இணைந்து இந்திய பாரம்பரிய கலைகளான 5R (ஆராய்ச்சி, புத்துயிர், புத்துயிர், மீட்டமைத்தல் மற்றும் தக்கவைத்தல்) பல சர்வதேச முன்முயற்சிகளை ஆதரித்து வழிநடத்துகிறார்.
# முருகன் சில்லையா

### கல்வி

முருகன் சுபாங் ஜெயாவில் உள்ள ஆரம்பப் பள்ளியிலும் இடைநிலைப் பள்ளியிலும் பயின்றார், மேலும் சிங்கப்பூர் சோமர்செட்டில் உள்ள தனியார் வணிகக் கல்லூரியான IBMEC இல் சர்வதேச வணிக மேலாண்மையில் டிப்ளமோ படிப்பதற்காக மலேசியாவை விட்டுச் சென்றார். , ஆனால் சிங்கப்பூர் காவல்துறையில் கடுமையான வேலை காரணமாக டிப்ளமோ படிப்பை முடிக்கவில்லை. முதன்மைப் பெயர், சிலம்பம், சட்டப்பூர்வமாகப் பதிவு செய்யப்பட்டு, ஒழுங்குமுறை ஆணையத்திடமிருந்து பாதுகாப்பு அனுமதி ஒப்புதலைப் பெற்ற பிறகு முறைப்படுத்தப்பட்ட அமைப்பாக அங்கீகரிக்கப்பட்டது.  
அதைத் தொடர்ந்து **சிலம்பம் ஆசியா** (IAST: Silambam Āsiyā) , பதினான்கு உறுப்பினர்களுடன் மலேசியாவில் உள்துறை அமைச்சகத்தில் (JPPM) பதிவு செய்யப்பட்டது. ஆசியா கண்டத்தில் உள்ள நாடுகள் மற்றும் ஐக்கிய நாடுகள் அவை அதிகாரப்பூர்வமாக அங்கீகரிக்கப்பட்டுள்ளது, இதன் மூலம் ஆசியா கண்டம் மற்றும் உலகம் முழுவதும் சிலம்பம் கலைவளர்ந்து வருகிறது. அதைத் தொடர்ந்து, சிலம்பம் ஆசியா ஐ.நா சபையின் நிலையான வளர்ச்சி இலக்குகளுடன் (UN-SDGS) இணைந்து இந்திய பாரம்பரிய கலைகள், விளையாட்டு, கலாச்சாரம் மற்றும் சிலம்பத்திற்கான கல்வியை கண்ட அளவில் பாதுகாக்கிறது. உலக சிலம்பம் சங்கம் (WSA) ஐ.நா சபையால் அதிகாரப்பூர்வமாக அங்கீகரிக்கப்பட்டது
மற்றும் ஐ.நா சபையின் நிலையான வளர்ச்சி இலக்குகளுடன் (UN-SDGS) கூட்டு ஒப்பந்தம் செய்யப்பட்டுள்ளது.
# முருகன் சில்லையா

## உலக யோகா சங்கத்தை நிறுவுதல்

உலக யோகா சங்கம் (IAST: Ulaka Yōkā Caṅkam) மலேசியாவில் உள்ள உள்துறை அமைச்சகத்துடன் (JPPM) யோகாவின் பாரம்பரிய பயிற்சியைப் பாதுகாக்கவும், அதன் நன்மைகளைப் பரப்பவும், பாரம்பரிய யோகாவின் சாரத்தை உலகளவில் பாதுகாக்கவும் நிறுவப்பட்டது. அவர்களின் திட்டங்கள் மன அழுத்தத்தைக் குறைத்து அமைதியை வழங்குவதை நோக்கமாகக் கொண்டுள்ளன. முக்கிய போதனைகளில் பாரம்பரிய தியானம், ஆசன பயிற்சி மற்றும் யோகா ஆசிரியர்களின் பயிற்சி ஆகியவை அடங்கும். 2018 ஆம் ஆண்டில், இந்திய பாரம்பரிய கலைகளின் திட்டத்திற்கான கல்வி, உடல்நலம், உடற்பயிற்சி, கலாச்சாரம், இயற்கை, காலநிலை மாற்றம், பொழுதுபோக்கு பயிற்சி மற்றும் பொதுப் பரப்புப் பணிகளுக்கு இந்திய பாரம்பரிய கலை மற்றும் விளையாட்டுகளை வழங்கும் நோக்கத்துடன் ஐ.நா சபையின் நிலையான வளர்ச்சி இலக்குகளுடன் (UN-SDGS) இணைந்து அதிகாரப்பூர்வமாக அங்கீகரிக்கப்பட்டது: 5R திட்டம் (Research, Revive, Rejuvenate, Restore, and Retention).
# முருகன் சில்லையா

## உலக யோகா சங்கத்தை நிறுவுதல்

### சர்வதேச மனித உரிமைகளுக்காக கையெழுத்திட்டவர்

COVID-19 தொற்றுநோய், பிற சுகாதார நெருக்கடிகள், கல்வி அல்லது கல்வியறிவின்மை பிரச்சனைகள் மற்றும் அதிகரித்து வரும் காலநிலை மாற்றம் போன்ற பல நெருக்கடிகளால் நமது உலகம் சிதைந்துள்ளது. மேலும், உக்ரைனில் நடந்த போர் பலவீனமான சமூகங்களை உருவாக்கியது குறிப்பாகப் பாதிக்கப்பட்ட குழந்தைகள், இளைஞர்கள், முதியவர்கள் மற்றும் குறைபாடுகள் உள்ளவர்களுக்கு, அவர்களின் இடம்பெயர்வு, வீடுகள் மற்றும் அவர்களின் வாழ்வாதாரத்தை இழந்துள்ளனர். அமைதியான, நீதியான, நிலையான மற்றும் செழிப்பான உலகத்திற்காக ஒன்றிணைந்து செயல்படும் உலகின் ஐந்து கண்டங்களில் கையொப்பமிட்ட சமூக அமைப்பு குழுக்களுடன் அவர் ஈடுபட்டார், உக்ரைனில் போரை உடனடியாகவும் விரைவாகவும் முடிவுக்குக் கொண்டுவருவதற்கான பேச்சுவார்த்தைமூலம் தீர்வுக்கான அழைப்பில் கூட்டாகப் பங்கேற்றார். குடிமக்களுக்கு எதிரான போர்களை உடனடியாக நிறுத்துதல், உக்ரேனிலிருந்து ரஷ்ய இராணுவப் படைகள் மற்றும் ஆயுதங்களை அகற்றுதல், உடன்பட்ட அறிக்கை மற்றும் அனைத்துத் தரப்பினருக்கும் பாதுகாப்பு உத்தரவாதங்களை வழங்குதல் ஆகியவை அடங்கும். அமைதியான, நியாயமான, நிலையான மற்றும் வளமான உலகத்தை நோக்கிய பாதை. மனிதகுலம் அல்லது இயற்கையின் துன்பத்தை ஏற்படுத்தக்கூடிய நிகழ்ச்சி நிரலைச் சந்திக்க அனைத்து உலக நாடுகளுக்கும் விடுக்கப்படுவதை அவர் ஆதரிக்கிறார்.  
மனிதாபிமான பற்றாக்குறை, தொற்றுநோயால் தூண்டப்பட்ட பொருளாதார நெருக்கடி மற்றும் அதிகரித்து வரும் காலநிலை மாற்றங்களின் அவசரநிலை ஆகியவை மக்களின் நல்வாழ்வை அச்சுறுத்துகின்றன. நிலையான வளர்ச்சி இலக்குகளை அடைவதற்கான உலகளாவிய முயற்சிகளை இந்த அபாயங்கள் தடம்புரளச் செய்கின்றன. குருஜி முருகன் மற்றும் பல அமைப்புகள் ஐ.நா சபையின் அரச தலைவர்களுக்கான திறந்த கடிதத்தில் கையெழுத்திட்டுள்ளன.  
செப்டம்பர் 8, 2020, அன்று ஐக்கிய நாடுகள் சபையில் நிதி அமைச்சர்கள் கூட்டத்தில் சிறப்பிக்கப்படும்படி, சிலம்பம் ஆசியா, உலக சிலம்பம் சங்கம் மற்றும் உலக யோகா சங்கம் ஆகியவற்றின் சார்பாகக் குருஜி முருகன் பல அமைப்புகளுடன் இணைந்து பரிந்துரைகளை அமல்படுத்த அரசாங்கங்களுக்கு அழைப்பு விடுக்க கையெழுத்திட்டுள்ளனர். இந்தத் திறந்த கடிதம் மனித உரிமைகள் கட்டமைப்பை நிலைநிறுத்துவதற்கும், பாலின சமத்துவம் மற்றும் சுற்றுச்சூழல் ஒருமைப்பாட்டை உறுதி செய்வதற்கும் அர்ப்பணிக்கப்பட்டுள்ளது.
# தமிழ்நாடு அரசின் திரைப்பட கௌரவ விருது

**தமிழ்நாடு அரசின் திரைப்பட கௌரவ விருது** (*Tamil Nadu State Film Honorary Award*) என்பது இந்தியாவில் தமிழ் திரைத்துறையை வளர்ப்பதில் பங்காற்றிய தமிழ் திரைத்துறை பிரமுகர்களுக்குத் *தமிழ்நாடு மாநில அரசினால்* வருடாந்தோரும் வழங்கப்படும் தமிழ்நாடு மாநில திரைப்பட விருதுகளின் ஒன்றாகும்.
# தமிழ்நாடு அரசின் திரைப்பட கௌரவ விருது

## அறிஞர் அண்ணா விருது

- 1990 - மணிவண்ணன், கே. எஸ்.கோபாலகிருஷ்ணன் மற்றும் கே. பாலசந்தர்
- 1991 - ஏ. எஸ்.பிரகாசம், வியட்நாம் வீடு சுந்தரம்
- 1992 - பி. பானுமதி, கிருஷ்ணன்
# தமிழ்நாடு அரசின் திரைப்பட கௌரவ விருது

## தியாகராஜ பாகவதர் விருது

- 1999 - எஸ். எஸ்.ராஜேந்திரன்
- 2000 - எம். என். ராஜம்
- 1992 - வெண்ணிற ஆடை மூர்த்தி, ஒய். ஜி. மகேந்திரன்
- 2004 - ராஜஸ்ரீ
- 2005 - பிரசாந்த், விக்ரம் கென்னடி
- 2006 - அஜித்குமார்
- 2006 - தங்கர் பச்சான்
- 1996 - அரவிந்த் சுவாமி
- 1997 - அர்ஜுன் சர்ஜா
- 1998 - பிரபுதேவா
- 1999 - சிம்ரன் பக்கா
- 2000 - சுகுமாரி
- 2001 - ரவிச்சந்திரன்
- 2002 - எம். சரோஜா
- 1993 - கே. பாலாஜி
# தமிழக அரசின் திரைப்பட விருதுகள்-சிறப்புப் பரிசு

**தமிழக அரசின் திரைப்பட விருதுகள் (சிறப்புப் பரிசு)**(*Tamil Nadu State Film Award Special Prize*) பெற்றவர்கள் மற்றும் அவர்கள் வென்ற திரைப்படங்களின் பட்டியல் இது.  
- குறிப்பிடப்பட்ட வருடம் திரைப்படங்கள் வெளியான ஆண்டைக் குறிக்கிறது.  
| - | 2014 | பாபி சிம்ஹா
ஆனந்தி | நடிகர்
நடிகை
திரைப்படம் | ஜிகர்தண்டா
கயல்
காக்கா முட்ட |
| --- | --- | --- | --- | --- |
| 2013 | சூர்யா
திரிசா
— | நடிகர்
நடிகை
திரைப்படம் | வாரணம் ஆயிரம்
அபியும் நானும்
*மெய்ப்பொருள்* |  |
| 2007 | நாகேஷ்
ஊர்வசி
— | நடிகர்
நடிகை
திரைப்படம் | நம்மவர்
''மகளிர் மட்டும்
மோகமுள் |  |
| 1993 | விஜயகுமார்
ரூபினி
— | நடிகர்
நடிகை
திரைப்படம் | கிழக்குச் சீமையிலே
பத்தினிப் பெண்
மகாநதி |  |
| 1992 | நாசர்
மதுபாலா
— | நடிகர்
நடிகை
திரைப்படம் | ஆவாரம் பூ
ரோஜா
''வானமே எல்லை |  |
| 1991 | ராஜ்கிரண்
பானுப்ரியா
— | நடிகர்
நடிகை
திரைப்படம் | என் ராசாவின் மனசிலே
''அழகன்
''சேரன் பாண்டியன் |  |
| 1990 | சத்யராஜ்
கௌதமி
— | நடிகர்
நடிகை
திரைப்படம் | நடிகன்
நம்ம ஊரு பூவாத்தா
அஞ்சலி |  |
| 1989 | ராதாரவி
பானுப்ரியா
— | நடிகர்
நடிகை
திரைப்படம் | சோலை குயில்
''ஆராரோ ஆரிரரோ
கரகாட்டக்காரன் |  |
| 1988 | கார்த்திக்
ராதிகா
— | நடிகர்
நடிகை
திரைப்படம் | அக்னி நட்சத்திரம்
பூந்தோட்ட காவல்காரன்
இது நம்ம ஆளு |  |
| 1987 | விருதில்லை |  |  |  |
| 1986 | விருதில்லை |  |  |  |
| 1985 | விருதில்லை |  |  |  |
| 1984 | விருதில்லை |  |  |  |
| 1983 | விருதில்லை |  |  |  |
| 1982-83 | இரசினிகாந்து
சுஜாதா
— | நடிகர்
நடிகை
திரைப்படம் | மூன்று முகம்
பரிட்சைக்கு நேரமாச்சு
[[மூன்று முகம்]' |  |
| 1980-81 | பாக்யராஜ்
சுஜாதா
— | நடிகர்
நடிகை
திரைப்படம் | ஒரு கை ஓசை
துணை
ஒரு கை ஓசை |  |
| 1979-80 | டெல்லி கணேஷ்
மனோரமா | நடிகர்
நடிகை
திரைப்படம் | பசி
அவன் அவள் அது |  |
| 1978-79 | இரசினிகாந்து
சிறீபிரியா
- | நடிகர்
நடிகை
திரைப்படம் | முள்ளும் மலரும்
''அவள் அப்படித்தான்
வருவான் வடிவேலன் |  |
| 1977-78 | ஆர். முத்துராமன்
ஸ்ரீவித்யா
— | நடிகர்
நடிகை
திரைப்படம் | பலப் பரிட்சை
மதுரகீதம்
மதுரையை மீட்ட சுந்தரபாண்டியன் |  |
| 1976 | விருதில்லை |  |  |  |
| 1975 | விருதில்லை |  |  |  |
| 1974 | விருதில்லை |  |  |  |
| 1973 | விருதில்லை |  |  |  |
| 1972 | விருதில்லை |  |  |  |
| 1971 | விருதில்லை |  |  |  |
| 1970 | திரைப்படம் | திருமலை தென்குமரி | } |  |
# தமிழக அரசின் திரைப்பட விருதுகள்-சிறப்புப் பரிசு

## மேலும் பார்க்கவும்

- தமிழ் சினிமா
- இந்திய சினிமா
# சூரியப் புவிநடுவரை

**சூரியப் புவிநடுவரை** என்பது புவியின் அகலாங்கு ஆகும். இந்த அகலாங்கில் சூரியன் நண்பகலில் நேரடியாக உச்சியில் காணப்படுகிறது. புவியின் அச்சின் சாய்வு காரணமாக, திசம்பர் திருப்பநாளில் மகர வரையில் இருந்து ஜூன் திருப்பநாளில் கடக வரை வரை .சூரியப் புவி நடுவரை ஆண்டு முழுவதும் மாறுபடும. திருப்ப நாட்கள் இரண்டிலும், புவியியல்நடுவரையிலிருந்து பார்க்கும்போது சூரியனின் இருப்பு உச்சிநிலையில் இருக்கும். வெப்ப மண்டலத்திற்கு வெளியில் இருந்து சூரியனை உச்சியில் நேரடியாக அமைவதைக் காண முடியாது.